सामग्री: प्रातिनिधिक छायाचित्र

पुण्यामध्ये कोरोनाचे पाच रुग्ण आढळल्यानंतर खबरदारीचे उपाय घेतले जात आहेत. त्यासंबंधी माहिती देण्यासाठी पुण्याचे जिल्हाधिकारी नवलकिशोर राम, पोलीस आयुक्त सी व्यंकटेशम, विभागीय आयुक्त दीपक म्हैसेकर, पुणे महापालिका आयुक्त शेखर गायकवाड यांनी बुधवारी (11 मार्च) संयुक्त पत्रकार परिषद घेतली. 

पुण्यातील पाचही कोरोना रुग्णांवर उपचार सुरू असून त्यांची प्रकृती ठीक असल्याची माहिती विभागीय आयुक्त डॉ. दीपक म्हैसेकर यांनी दिली. कोरोना व्हायरसचा प्रसार इतर विषाणूंच्या् तुलनेत अधिक होत असल्याने नागरिकांनी आवश्यक ती खबरदारी घ्यावी, असं आवाहनही त्यांनी केलं.

नागरिकांनी घाबरुन न जाता वैयक्तिकपणे स्वच्छता राखण्यावर भर द्यावा, असं विभागीय आयुक्त डॉ. म्हैसेकर यांनी सांगितलं. 

त्यांनी सांगितलं, "कोरोनाबाबत नागरिकांमध्ये निर्माण झालेल्या भीतीबाबत जनजागृती करण्यासाठी प्रशासनामार्फत प्रयत्न करण्यात येत आहेत. यासाठी प्रत्येकाने वैयक्तिक स्वच्छता बाळगणे आवश्यक असून गर्दीच्या ठिकाणी शक्यतो जाणे टाळावे."

कोरोना विषाणूच्या संसर्गापासून बचावासाठी मास्कचा पुरेसा पुरवठा करण्यात आला असल्याचंही डॉ. म्हैसेकर यांनी सांगितलं. 

"कोरोनाबाबत सर्व खाजगी रुग्णालयांना सूचना देण्यात आलेल्या आहेत तसंच आवश्यक त्या सर्व उपाययोजना करण्यात आल्याचं त्यांनी सांगितले. आवश्यकता असेल तरच प्रवास करा," अशी सूचना पण त्यांनी आवर्जून केली. 

कोरोना व्हायरसग्रस्त विलगीकरण कक्षात 

कोरोना व्हायरसचा संसर्ग झालेल्यांना तातडीने रुग्णालयातील विलगीकरण कक्षात ठेवण्यात येत आहे, असंही डॉ. म्हैसेकरांनी सांगितलं. 

डॉ. म्हैसेकर यांनी पुढे सांगितलं, "कोरोना रुग्णांच्या संपर्कात आलेल्या व्यक्तींची माहिती मिळविण्यासाठी तसेच अन्य काळजी घेण्यासाठी प्रशासन तत्पर आहे. कोरोनाबाधित अथवा संशयित व्यक्ती आढळून येत असल्यास त्याची खातरजमा करण्यात येईल."

सुविधेबाबत माहिती घेताना विभागीय आयुक्त डॉ. म्हैसेकर

"कोरोनाबाबतच्या जाणीव जागृतीसाठी मोठ्या प्रमाणावर मोहीम हाती घेण्यात आली आहे. शाळा, सार्वजनिक ठिकाणे, रेल्वे व बसस्थानक या ठिकाणी पोस्टर्स, बॅनर्स लावण्यात येणार आहे. केंद्र सरकारच्या सूचनेनुसार सर्व देशातील प्रवाशांची तपासणी विमानतळावर करण्यात येऊन त्यातील लक्षणे असणाऱ्या प्रवाशांना विलगीकरण कक्षात भरती करण्यात येत आहे," अशी माहिती डॉ. म्हैसेकर यांनी दिली. 

याबाबत...\nमागील सामग्री खालीलप्रमाणे सारांशित केली जाऊ शकते:
दुबईहून पुण्यात परतलेल्या दांपत्यासह महाराष्ट्रातील कोरोना बाधित रुग्णांची संख्या पाचवर गेली होती. या रुग्णांना पुण्यातील नायडू रुग्णालयात दाखल करण्यात आलं होतं. या सर्व रुग्णांची प्रकृती स्थिर असल्याची माहिती डॉ. दीपक म्हैसेकर यांनी दिली आहे.